stanford-oval/wikipedia huggingface dataset:
בואינג 737
דגמים > הדגמים המקוריים > בואינג 200–737

בואינג 200–737 הוא גרסה מוארכת של משפחת מטוסי בואינג 737, שאורכו 30.53 מ'. הארכת גופו של המטוס התבצעה באמצעות הוספת מקטע באורך 0.9144 מ' לפני הכנף ומקטע נוסף, באורך 1.016 מ', בירכתי המטוס (מאחורי הכנף). כל שאר הממדים של מטוס הבואינג 200–737 זהים לאלו של מטוס בואינג 100–737.
דגמים > הדגמים המקוריים > בואינג 200–737Advanced

משקלו הכולל (ברוטו) של דגם זה של בואינג 737 גבוה יותר ממשקלו של מטוס בואינג 200–737. כתוצאה מכך, למטוסים מדגם זה ביצועים משופרים הכוללים טווח טיסה גדול יותר, קיבולת מטען גדולה יותר ויכולת הפעלה ממסלולים קצרים יותר. ממדיו של דגם זה זהים לממדיו של מטוס בואינג 100–737.
דגמים > הדגמים המקוריים > בואינג 200–737C ובואינג Adv737-200C

דגם זה של מטוס הבואינג 737 הוא דגם יסיב השונה מהגרסאות המיועדות להטסת נוסעים במספר מישורים, הכוללים התקנת דלת בגודל של 2.18 על 3.40 מ' בסיפון המטענים הראשי, חיזוק הרצפה ומסילות נוספות להרכבת מושבים. במטוסים אלו ניתן להתקין אחת משתי מערכות לניהול המטען, המסומנות באותיות C‏ - Cargo ו-QC‏ - Quick Cargo. שתי המערכות מאפשרות הסבה מהירה של תצורת המטוס מתצורת נוסעים לתצורת מטוס מטען או תצורה מעורבת של מטען ונוסעים ולהפך. במפעל בדק של התעשייה האווירית לישראל הוסבו עשרות מטוסי בואינג 737 מנוסעים למטען.
דגמים > הדגמים המקוריים > בואינג 200–737Executive-Airplan

מטוסי בואינג 200–737 ומטוסי 737-200Adv נמכרו גם כמטוסי מנהלים. מבנהו הפנימי של המטוס מאפשר יצירת מגוון רחב של קונפיגורציות בהתאם לדרישתו של הלקוח. חלק מהמטוסים נמסרו ללא ריהוט פנים, על מנת לאפשר ללקוח לעצב את פנים המטוס באופן עצמאי לחלוטין.
דגמים > הדגמים הקלאסיים > בואינג 300–737

מטוסי בואינג 300–737 הם דור שני לדגמים המתוחים של משפחת מטוסי בואינג 737. למטוסים מדגם זה אורך כולל של 33.401 מ', המתקבל על ידי הוספת שני מקטעים נוספים לגופם של מטוסי בואינג 300–737. בחלקו הקדמי של גוף המטוס (לפני הכנף) התווסף מקטע באורך של 1.1176 מ' ובירכתי המטוס (מאחורי הכנף) התווסף מקטע נוסף באורך של 1.524 מ'. בנוסף, מוטת הכנף והמייצבים גדלו אף הם.
דגמי הבואינג 300–737 כוללים שיפורים אווירודינמיים ומנועים בעלי טכנולוגיה מתקדמת יותר מאשר אלו ששירתו את הדגמים הישנים יותר. כתוצאה מכך, למטוסים מדגמים אלו טווח טיסה ארוך יותר וקיבולת גבוהה יותר.
מטוסים מדגמי בואינג 300–737 מאפשרים הטסת 149 נוסעים, לכל היותר, בתצורת מחלקת תיירים אחת (כלומר, כל המטוס הוא מחלקה אחת, ברמה של מחלקת תיירים).
דגמים > הדגמים הקלאסיים > בואינג 300–737 עם כנפוני קצוות כנף

לאחר מסירת המטוסים לחברות התעופה, הותקנו בחלק ממטוסי בואינג 300–737 כנפונים המותקנים בקצוות הכנפיים.
דגמים > הדגמים הקלאסיים > בואינג 400–737

מטוסי בואינג 400–737 ארוכים ב-3.048 מ' מדגמי בואינג 300–737. לגופם של מטוסי בואינג 400–737 התווסף מקטע באורך של 1.8288 מ' חלקו הקדמי של גוף המטוס (לפני הכנף) ומקטע נוסף באורך של 1.2192 מ' בירכתי המטוס (מאחורי הכנף). מטוסים מדגמי בואינג 400–737 מאפשרים הטסת 168 נוסעים, לכל היותר, בתצורת מחלקת תיירים אחת.
דגמים > הדגמים הקלאסיים > בואינג 500–737

בואינג 500–737 הוא גרסה קצרה של מטוס הבואינג 300–737. אורכו של מטוס בואינג 500–737 הוא 31.0134 מ' וביכולתו לשרת עד 132 נוסעים בתצורת מחלקת תיירים אחת.
דגמים > בואינג 737 הדור הבא > בואינג 600–737 (הדור הבא)

מטוסי הבואינג 600–737, כמו גם מטוסי הבואינג 700–737, 737-800 ובואינג 900–737 הם הגרסאות החדשות של משפחת מטוסי בואינג 737. מטוסים אלו נקראים מטוסי "הדור הבא", או NG (ראשי התיבות באנגלית: Next Generation).
מטוסי הבואינג 600–737 הם בעלי גוף זהה לזה של מטוסי הבואינג 500–737, אך הם מצוידים בכנפיים חדשות, מיצבים חדשים ומקטע זנב חדש. אורכו של מטוס בואינג 600–737 הוא 31.242 מ' וביכולתו לשרת עד 130 נוסעים בתצורת מחלקת תיירים אחת.
דגמים > בואינג 737 הדור הבא > בואינג 700–737 (הדור הבא)

מטוסי הבואינג 700–737 הם בעלי גוף זהה לזה של מטוסי הבואינג 300–737, אך הם מצוידים בכנפיים חדשות, מיצבים חדשים ומקטע זנב חדש. אורכו של מטוס בואינג 700–737 הוא 33.6296 מ' וביכולתו לשרת עד 149 נוסעים בתצורת מחלקת תיירים אחת.
דגמים > בואינג 737 הדור הבא > תיאור כללי

הבואינג 700–737ER הוא גרסה בעלת יכולת נשיאת מטען גדול יותר של מטוס הבואינג 700–737. השקת המטוס נערכה ב-13 בינואר 2006, עם קבלת הזמנה לשני מטוסים מדגם זה מחברת אול ניפון איירווייז.
בעת תכנונו, היה מטוס הבואינג 700–737ER לדגם בעל טווח הטיסה הארוך ביותר מבין הדגמים השייכים למשפחת מטוסי בואינג 737. מכאן הסימון ER שהוא קיצור של Extended Range, כלומר, טווח טיסה מוגדל. השינויים האווירודינמיים והשינויים המבניים שהוכנסו בדגם זה, תוכננו במקור עבור מטוס הבואינג 737BBJ. בזכותם של שינויים אלו, יכול המטוס להשיג את טווח הטיסה הארוך. המטוס נכנס לשירות בשנת 2007.
בין השינויים העיקריים שהוכנסו במטוס הבואינג 700–737ER ניתן לציין את "השתלת" הכנפיים ומערכת הגלגלים של מטוס הבואינג 800–737, חיזוק מבנה הגוף והכנף, הוספה של עד 9 מכלי דלק אופציונליים ואופציה להתקנת כנפונים בקצות-כנף.
דגמים > בואינג 737 הדור הבא > שינויים עיקרים במטוס הבואינג 700–737ER לעומת מטוס הבואינג 700–737

השינויים הרבים שהוכנו במטוס מאפשרים לדגמי בואינג 700–737ER להשיג טווח טיסה גדול ב-3972 קילומטר מטווח הטיסה של מטוס בואינג 700–737. טווח טיסה זה, מאפשר למטוס לבצע טיסות טראנס-אטלנטיות לטווח מרבי של 10,200 קילומטרים. בנוסף, הוגדל משקל ההמראה המרבי של המטוס ב-7485 קילוגרמים.
דגמים > בואינג 737 הדור הבא > ממדי המטוס (בואינג 700–737ER)

מוטת הכנף (ללא כנפונים בקצוות הכנף) - 35.7 מ'.
רוחב תא הנוסעים - 3.53 מ'.
אורך כולל - 33.6 מ'.
גובה מייצב הכיוון - 12.5 מ'.
דגמים > בואינג 737 הדור הבא > בואינג 800–737 (הדור הבא)

מטוסי הבואינג 800–737 הם בעלי גוף זהה לזה של מטוסי הבואינג 400–737, אך הם מצוידים בכנפיים חדשות, מיצבים חדשים ומקטע זנב חדש. אורכו של מטוס בואינג 800–737 הוא 39.4716 מ' וביכולתו לשרת עד 189 נוסעים בתצורת מחלקת תיירים אחת. זהו מטוס הנוסעים המסחרי הנפוץ בעולם.
דגמים > בואינג 737 הדור הבא > בואינג 900–737 (הדור הבא)

בואינג 900–737 הוא גרסה מוארכת של הבואינג 800–737. מטוס בואינג 900–737 ארוך ב-2.43 מ' ממטוס בואינג 800–737. תוספת האורך של המטוס מתבצעת באמצעות שני מקטעים. מקטע אחד, באורך של 1.37 מ' התווסף לפני הכנף ומקטע נוסף, באורך של 1.0668 מ', בירכתי המטוס (מאחורי הכנף). מטוס בואינג 900–737 יכול לשרת עד 220 נוסעים בתצורת מחלקת תיירים אחת.
דגמים > בואינג 737 MAX

הבואינג 737 MAX הוא שיפור של מטוסי ה-737 NG, הוא מצויד בכנפונים חדשים, ובמנועים חדשים. ל-MAX ארבע גרסאות 737MAX-7, 737MAX-8 -737MAX-9 ו-737MAX-10 והן מבוססות על ה-700–737, ה-800–737 וה-737-900ER בהתאמה. פנים המטוס כולל נורות LED ועיצוב קבינה כמו בבואינג 787. למטוס תצורת כנפונים חדשה, המשלבת שלושה סוגי כנפונים: כנפון משוך לאחור, כנפוני גדר וכנפון המשוך כלפי מעלה. הדגם הארוך ביותר 737MAX-10 יכול לשרת עד 230 נוסעים בתצורת מחלקת תיירים אחת. המסירה הראשונה של ה-737 MAX הייתה במאי 2017- חמישים שנים אחרי מסירת ה-737 הראשון, לחברת מלינדו אייר המלזית.
דגם זה היה מעורב בשני מקרים של תאונות קטלניות בהן נהרגו 346 איש. בעקבות אירועים אלה, התקבלה ב-14 במרץ 2019 ההחלטה לקרקע את כל 387 מטוסי ה-MAX הנמצאים בשימוש פעיל.
דגמים > בואינג 737BBJ

הכינוי BBJ הוא קיצור של Boeing Business Jet. כלומר, מטוס מנהלים של חברת בואינג. מטוס Boeing 737-700BBJ מסופק ללא חיפוי פנימי והלקוח מבצע את עיצוב הפנים בעצמו. דגם זה הוא מטוס בואינג 700–737 שמסופק עם מערכת הגלגלים של מטוס בואינג 800–737. למטוס זה גם משקל ויכולות של מטוס בואינג 800–737. במטוסים אלו מותקנים כנפוני קצוות-כנף, המשפרים את יכולות השיוט של המטוס.
דגמים > בואינג 737BBJ2

הכינוי BBJ2 הוא קיצור של Boeing Business Jet Two. כלומר, הדגם השני של מטוס מנהלים של חברת בואינג. המטוס מבוסס על מטוס בואינג 800–737 ומסופק ללא חיפוי פנימי והלקוח מבצע את עיצוב הפנים בעצמו. גם במטוסים אלו מותקנים כנפוני קצוות-כנף, המשפרים את יכולות השיוט של המטוס.
מנועים > מנועי מטוסי בואינג 100–737 ובואינג 200–737

דגמי בואינג 100–737 ובואינג 200–737 צוידו במנועי JT8D-7. מנועים מדגמי JT8D-9, JT8D-17, JT8D-15 ו-JT8D-17R הם גרסאות מתקדמות יותר של המנוע המקורי המציעות ביצועים משופרים ועלויות אחזקה נמוכות יותר. מנועים נוספים שהוצעו כאופציה הם JT8D-9A, JT8D-15A, JT8D-17A וכן JT8D-17AR.
מנועים > מנועי מטוסי בואינג 300–737, בואינג 400–737 ובואינג 500–737

דגמי בואינג 300–737, 737-400 וכן 500–737 צוידו במנועים חדישים יותר, בעלי יחס עקיפה גבוה, מדגמי CFM56-3, המוזילים את עלויות התפעול והאחזקה. מנועים אלו שקטים יותר ועומדים בתקני FAR 36 Stage 3 וכן ICAO Annex Chapter 3. באמצעות מנועים אלו, שהם בעלי דחף רב יותר ובאמצעות משטחי הטסה חדשים, התקצר אורך המסלול הדרוש להפעלת המטוס.
מנועים > מנועי מטוסי בואינג 600–737, בואינג 700–737, בואינג 800–737 ובואינג 900–737

דגמי בואינג 600–737, 737-700, 737-800 וכן 900–737 מצוידים בנגזרות חדשות של המנועים שהוצעו בדגמי בואינג 300–737, 737-400 ובואינג 500–737. מנועים אלו (מדגמי CFM56-7) מיצרים דחף רב יותר ורעש נמוך יותר מהנדרש כיום בתקנים.
רכישות

במרץ 2018 מכרה בואינג את הפריט ה-10,000 של המטוס, המטוס מדגם בואינג 800–737 MAX נמכר לחברת סאות'ווסט איירליינס.
נכון ליולי 2012 הוזמנו כ-10,000 מטוסי בואינג 737 מכל הדגמים. זהו המטוס נוסעים הנמכר ביותר בעולם.
| 2012 | 2011 | 2010 | 2009 | 2008 | 2007 | 2006 | 2005 | 2004 | 2003 | 2002 | 2001 | 2000 |
| --- | --- | --- | --- | --- | --- | --- | --- | --- | --- | --- | --- | --- |
| 137 | 372 | 376 | 372 | 290 | 330 | 302 | 212 | 202 | 173 | 223 | 299 | 281 |
| 1999 | 1998 | 1997 | 1996 | 1995 | 1994 | 1993 | 1992 | 1991 | 1990 | 1989 | 1988 | 1987 |
| --- | --- | --- | --- | --- | --- | --- | --- | --- | --- | --- | --- | --- |
| 320 | 281 | 135 | 76 | 89 | 121 | 152 | 218 | 215 | 174 | 146 | 165 | 161 |
| 1986 | 1985 | 1984 | 1983 | 1982 | 1981 | 1980 | 1979 | 1978 | 1977 | 1976 | 1975 | 1974 | 1973 | 1972 | 1971 | 1970 | 1969 | 1968 | 1967 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 141 | 115 | 67 | 83 | 95 | 108 | 92 | 77 | 40 | 25 | 41 | 51 | 55 | 23 | 22 | 29 | 37 | 114 | 105 | 4 |
מפעילות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
את המטוס מפעילות חברות תעופה רבות, בהן אל על, ריאנאייר ועוד.
נתונים טכניים

מטוס ה-737 הוא המטוס הנפוץ ביותר כיום לטיסות לטווח קצר ובינוני. רוב חברות התעופה בעולם מחזיקות באחד או יותר מדגמי בואינג 737.
אירועים מיוחדים

בשנת 2001, הודיעה רשות התעופה הפדרלית האמריקאית כי המטוסים מדגמי בואינג 737 חייבים להיבדק בקפדנות על ידי מומחים פדרליים. המומחים העריכו כי המדובר הוא בבדיקה של כ-1,080 מטוסים בארצות הברית ועוד 1,690 מטוסים במדינות אחרות. ידוע לפחות מקרה אחד בו נשבר חלק מהמנגנון של מדף ההגבהה במהלך טיסה וגרם לנזק למטוס. עד כה, לא ידוע על תאונות או נפגעים כתוצאה של פגם זה. הבעיה התגלתה בעקבות דיווח של חברות תעופה על "תנודות-רעידה חזקות מידי בחלקו האחורי של המטוס". לטענת בואינג, הבדיקה הייתה מתבצעת בכל-מקרה, עקב דיווחי החברות, גם אלמלא המקרה הקיצוני של השבר במהלך הטיסה. המדף המדובר הוא מדף הידראולי, המשמש לגיבוי ואמור לסייע בהזזת מווסתי הגובה ולפקח על רכיבים נעים במערך הייצוב האנכי (בחלקו האחורי של המטוס) אשר משתתף בקביעת זווית הטיסה. על-פי דיווחים שקבלה הרשות, חלק מהמנגנון רופף, ייתכן בשל שחיקה מהירה מזו של חלקים צמודים לו.
תאונות

ב-28 באפריל 1988 טיסה 243 של אלוהא איירליינס נחתה נחיתת אונס לאחר פיצוץ שקרע חלק רחב ממעטה השדרה העליונה במטוס.
ב־24 במאי 1988 טיסה 110 של טאקא איירליינס נאלצה לנחות נחיתת אונס על רצועת דשא השייכת לנאס"א. לא היו הרוגים בתקרית.
ב-8 בינואר 1989 התרסק מטוס 400–737 חדש לגמרי של בריטיש מידלנד בקגוורת', אנגליה, במהלך טיסה שגרתית בת שעה מלונדון לבלפסט. מתוך 129 בני אדם שהיו על המטוס נספו 47. המטוס התרסק בעקבות פגם מכני בלהבי המנוע, מה שפגע במנוע השמאלי ובילבל את הטייסים שצברו פחות מ-75 שעות ניסיון על ה-737 (טיסת "בריטיש מידלנד 092").
ב-3 במרץ 1991, התרסקה טיסה 585 של יונייטד איירליינס לאחר הסתחררות בקולורדו ספרינגס לאחר טיסה בת 17 דקות מדנוור, 5 אנשי הצוות ו-20 הנוסעים נהרגו.
ב-2 בספטמבר 1994 טיסה 427 של יו אס אייר הסתחררה מעל פיטסבורג, ארצות הברית. 132 בני אדם נספו בהתרסקות.
התקרית שפתרה את התעלומה: ב-9 ביוני 1996, מטוס 200–737 בטיסת "איסטווינדס 517" התגלגל גם הוא הצדה, אבל הפעם הטייס הנחית את המטוס. הפגם במשך כל השנים האלה: שסתומים פגומים בהגה הכיוון.
טיסה 574 של אדם אייר (אנ')
ב-25 בפברואר 2009 התרסקה טיסה 1951 של טורקיש איירליינס באמסטרדם. 9 נהרגו ו-50 נפצעו בהתרסקות המטוס מדגם 800–737.
ב-25 בינואר 2010 מטוס בואינג 800–737 ועליו 90 נוסעים ואנשי צוות של חברת אתיופיאן איירליינס התרסק אל הים התיכון דקות לאחר שהמריא מנמל התעופה הבינלאומי רפיק אל-חרירי בביירות
ב-17 בנובמבר 2013 התרסקה טיסה 363 של טטרסטן איירליינס בנמל התעופה הבינלאומי של קזאן, בירת רפובליקת טטרסטן. 44 הנוסעים וששת אנשי הצוות נהרגו.
ב-18 במאי 2018 התרסק מטוס בואינג 200–737 בקובה זמן קצר לאחר ההמראה. המטוס, השייך לחברת בלו פנורמה והופעל על ידי חברה מקומית, המריא מהבירה הוואנה למזרח המדינה. בתאונה זו נהרגו 111 נוסעים ואנשי צוות, ושני אנשים שרדו.
ב-29 באוקטובר 2018 התרסקה טיסה 610 של ליון אייר שהתבצעה במטוס מדגם בואינג 737-8MAX בטיסה פנים אינדונזית בין ג'קרטה לפנגקאל-פינאנג. כל 181 הנוסעים ו-8 אנשי הצוות נספו.
ב-10 במרץ 2019 טיסה 302 של אתיופיאן איירליינס שבוצעה במטוס בואינג 737-8MAX ועליו 157 נוסעים ואנשי צוות, התרסק כ-6 דקות לאחר שהמריא מאדיס אבבה בדרכו לניירובי, קניה. כל 149 הנוסעים ו-8 אנשי הצוות נספו.
ב-7 באוגוסט 2020 טיסה 1344 של אייר אינדיה אקספרס שבוצעה במטוס בואינג 737–800 ועליו 190 נוסעים ואנשי צוות פספס את סוף המסלול בנמל התעופה שליד קוז'יקוד, קרלה, הודו. 18 נוסעים ואנשי צוות נהרגו בהתרסקות.
ב-9 בינואר 2021 טיסה 182 של סריוויג'איה אייר שבוצעה במטוס בואינג 500–737 ועליו 62 נוסעים ואנשי צוות, התרסק כמה דקות לאחר שהמריא מנמל התעופה הבינלאומי סוקרנו-האטה
ב־21 במרץ 2022 התרסקה טיסה 5735 שהופעלה על ידי חברת צ'יינה איסטרן איירליינס. המטוס שהיה בדרכו מקונמינג לגואנגג'ואו, ובו 132 נוסעים ואנשי צוות, התרסק במחוז טנג, ווג'ואו, גואנגשי ועלה באש.
ב-29 בדצמבר 2024 מטוס מדגם 737-800 בטיסה של ג׳ג׳ו אייר הקוריאנית התפוצץ ועלה באש לאחר שנחת כשכן הנסע סגור והתרסק לתוך קיר בנמל התעופה הבינלאומי מואן בדרום מערב המדינה, 179 מהנוסעים נספו.
ראו גם

בואינג 737 הדור הבא
הערות שוליים

↑  Boeing: Next-Generation 737, www.boeing.com
↑  Next-Generation 737, www.boeing.com
↑  "בואינג עם שיא גינס: 10,000 מטוסי בואינג 737". פורט2פורט. נבדק ב-2018-03-19.
↑  סוכנויות הידיעות, קובה: יותר מ-100 הרוגים בהתרסקות מטוס נוסעים, באתר ynet, 19 במאי 2018
↑  מטוס באינדונזיה התרסק בלב ים, באתר ‏מאקו‏, 29 באוקטובר 2018
↑  עמית ולדמן - ישן 4, ‏157 בני אדם נהרגו בהתרסקות המטוס, באתר ‏מאקו‏, 10 במרץ 2019
↑   18 בני אדם נהרגו בהתרסקות מטוס בנמל תעופה בהודו, באתר הארץ, 7 באוגוסט 2020
↑  סין: מטוס עם כ-130 נוסעים התרסק בדרום המדינה, באתר ‏מאקו‏, 21 במרץ 2022
| מטוסים אזרחיים מתוצרת בואינג |
| --- | --- | --- |
| מטוסי מדחף | 40 • 50 • 73 • 75 • 80 • 200 • 221 • 247 • 307 • 314 • 377 |  |
| מטוסי סילון (סדרת 7x7) | 707 • 717 • 727 • 737 (קלאסי • NG‏ • MAX‏) • 747 (747-400 • 747-8) • 757 • 767 • 777 (777X‏) • 787 • BBJ |  |
| מטוסי מחקר | 367 • 7J7 • 2707 • פליקן • סוניק קרוזר • X-40 • X-43 • X-48 • X-53 • Y1 • Y2 • Y3 |  |
קטגוריה: בואינג
| --- | --- |
בקרת זהויות :  NLI: 987007534465105171  GND: 4146188-5  LCCN: sh87006428  NKC: ph1136301 
מטוס בואינג 100–737 בשירות לופטהנזה בשנת 1972
737-200 בשירות אוקראין אינטרנשיונל איירליינס
מטוס בואינג 200–737C בשירות Canadian Nort פורק מטען
תא הטייס של מטוס בואינג 200–737, בהמשך ניתן לראות את ההבדל בינו לבין תא הטייס החדש יותר של הבואינג 700–737
737-300 בשירות ג'פאן איירליינס
737-400 בשירות אלסקה איירליינס
737-500 בשירות בריטיש איירוויז
737-600 בשירות סקנדינביאן איירליינס
737-700 בשירות איזיג'ט
תא טייס של מטוס בואינג 700–737
737-800 בשירות אל על נוחת בסכיפהול
737-800 בשירות אייר ברלין
טיסת הבכורה של מטוס הבואינג 900–737 בשירות lion air
תא הנוסעים ב-800–737 של דלתא איירליינס
מנוע CFM56-7 הנמצא בשימוש בגרסאות 600-700-800 ו-900
מטוס 737–858 של אל על
הריסות טיסה 1951 של טורקיש איירליינס
מעושר לאושר

| --- | --- |

 בימוי:  קלים שיפנקו 
 הופק בידי:  ויאצ'סלב דוסמוחמטוב, אלכסיי טרוציוק, ויטאלי שליאפו, אלכסנדר קושאייב 
 שחקנים ראשיים:  מילוש ביקוביץ' אלכסנדר סמוילנקו איוואן אוחלוביסטין אלכסנדרה בורטיץ' מריה מירונובה 
 מוזיקה:  איוואן בורליאייב 
 מדינה:  רוסיה רוסיה
 חברת הפקה:  Yellow, Black and White Group
 חברה מפיצה:  רוסיה סנטרל פרטנרשיפ רוסיה VGTRK ורוסיה-1 ישראל Kino Rai הרפובליקה העממית של סיןIQIYI
 הקרנת בכורה:  רוסיה 26 בדצמבר 2019  ישראל 10 בינואר 2020
 משך הקרנה:  109 דקות
 שפת הסרט:  רוסית 
 סוגה:  סרט קומדיה 
 תקציב:  160,000,000 מיליון רובל
 הכנסות:  3,179,333,476 מיליארד רובל
 דף הסרט ב־IMDb
 
מעושר לאושר (ברוסית: Холоп, מילולית: "חולופ") הוא סרט קומדיה רוסי בבימויו של קלים שיפנקו. מככבים בו מילוש ביקוביץ', איוואן אוחלוביסטין ואלכסנדרה בורטיץ'. גרישה חי חיים כל כך חסרי אחריות, עד שכמעט מסיים בכלא. כדי לחנך מחדש את בנו, האב וחברו הפסיכולוג שולחים אותו לכפר, שם הם מנסים לשחזר את האווירה של רוסיה הצארית, בשנת 1860 וזורקים את גרישה לשם, היכן שהוא הופך להיות חולופ, מעין עבד.
הסרט יצא לאקרנים ברוסיה ב-26 בדצמבר 2019 ובסוף השבוע הראשון להקרנתו הכניס למעלה מ-300 מיליון רובלים, כאשר צפו בו 12,156,339 מיליון איש ובסך הכל הסרט הכניס 3.179 מיליארד רובל רוסי שהופכים אותו לאחד משוברי הקופות הגדולים בבתי הקולנוע ברוסיה.
הסרט הוא הראשון בטרילוגיה, כאשר הסרט השני יצא לאקרנים בינואר 2024 והסרט השלישי ייצא לאקרנים בינואר 2025.
שחקנים ודמויות

מילוש ביקוביץ' — גרישה
אלכסנדרה בורטיץ' — ליזה
איוואן אוחלוביסטין - פסיכולוג
אלכסנדר סאמויילנקו - אוליגרך, אביו של גרישה
מריה מירונובה - אנסטסיה
אלכסנדר אובלאסוב - סמיונוב
ארתור ואחה - מייג'ור-גנרל במשטרת הפדרציה הרוסית
קיריל נאגייב - אנטון (אלכסיי)
אולגה דיבצבה - פולינה (אגליה)
אולג קומארוב - דמיטרי טימופייב
הפקה

תהליך הצילומים עבורי היה קשה מאוד, בזמן שצילמנו בכפר והייתי אלרגי כמעט לכל דבר: חציר, סוסים, נעלי בסט.  זה היה קשה, אבל מעניין.  למדתי המון על התרבות הרוסית הישנה. לדוגמה, כשצילמנו סצנה ליד האש, חג איוון הרוחץ, חשבתי הרבה זמן, מי היא הילדה שרחצה את איוון, מי זאת?  אבל אז הסבירו לי את המשמעות של היום הזה. למען האמת, לא הבנתי מיד את משמעות המילה "חולופ".
המקור ברוסית
«Съёмочный процесс для меня оказался очень сложным, так как мы снимали в деревне, и у меня появилась аллергия практически на всё: на сено, на лошадей, на лапти. Было сложно, но интересно. Узнал много нового о старой русской культуре. Например, когда мы снимали сцену у костра, праздник Ивана Купалы, я долго думал, кто же та девушка, которая купала Ивана, кто же это? Но потом мне объяснили значение этого дня. Скажу честно, я и слово “Холоп” не сразу понял, что означает».
צילומי הסרט נערכו בפרברי מוסקבה, במשך כמה שבועות. כאשר הכפר שבו מתרחשת עלילת הסרט נבנה במיוחד לצורך הצילומים.
בנינו כפר שלם בהרי פושקין. ליתר דיוק, כבר היה חלק מהכפר המשוחזר מהמאה ה-19 והרחבנו אותו לקנה מידה קוסמי כלשהו - עם עגינות, טחנות והרבה מבני חוץ.  המקומות יפים שם! ליד הבית בו גר אלכסנדר סרגייביץ' פושקין בגלות, אחוזות אחרות.  אפשר לומר שיש מקומות קדושים. הם קיבלו אותנו בצורה נפלאה ועבדו נהדר בחוץ. נכון, היו יתושים, אבל זה לא הפריע לנו. הייתי רוצה לחזור לשם."
המקור ברוסית
Мы построили целую деревню в Пушкинских Горах. Точнее, там уже была часть воссозданной деревни XIX века, а мы её расширили до каких-то космических масштабов – с причалами, мельницами, множеством хозяйственных построек. Места там прекрасные! Рядом дом, где жил в ссылке Александр Сергеевич Пушкин, другие усадьбы. Можно сказать, там святые места. Принимали нас чудесно, и работалось на свежем воздухе великолепно. Правда, комары одолевали, но это нас не сильно смутило. Очень хочется туда вернуться».
עתיד > רימייק

גרסאות מחודשות של הסרט שוחררו בשבע מדינות ברחבי העולם. הזכויות לרימייק נרכשו על ידי Sony Pictures, שתכננה לצלם במקסיקו, הודו, דרום קוריאה, יפן וספרד. הזכויות נרכשו גם על ידי חברת Monolith Films הפולנית וחברת SND הצרפתית.
גרסה מונגולית בשם ״היו זמנים במונגוליה״ (Баян боол) יצאה לאקרנים ב־2023, בעוד הגרסה הצרפתית לסרט ("Le Larbin") שזורקת את הגיבור לתקופת נפוליאון, יצאה לאקרנים בשנת 2024. גרסה טורקית (Şımarık), הזורקת את הגיבור לתקופת האימפריה העות'מאנית תצא לאקרנים בינואר 2025.
עתיד > סרטי המשך

ב-1 בינואר 2024 יצא לאקרנים ברוסיה, סרט המשך בשם "מעושר לאושר 2", בכיכובם של מילוש ביקוביץ', איוואן אוחלוביסטין, אלכסנדר סאמויילנקו, מרינה מירונובה, אגליה טראסובה ונטליה רוגוז'קינה. הסרט הרוויח יותר מ-3 מיליארד רובלים, אל מול תקציב הפקה של 770 מיליון רובל רוסי.
סרט שלישי מתוכנן לצאת לאקרנים ב-23 בינואר 2025.
הערות שוליים

↑  "מעושר לאושר", באתר חברת ההפצה kinorai
↑  נתוני הכנסות באתר קרן הקולנוע הרוסי
↑  "מעושר לאושר" באתר Kinobusiness.com
↑  "Холоп" превзошёл результат "Движения вверх" и стал самым кассовым отечественным фильмом за всю историю кинопроката России и СНГ
↑  מעושר לאושר באתר סינמה סיטי
↑  Милош Бикович сыграет холопа в новой комедии Клима Шипенко
↑  Милош Бикович впервые вышел в свет с новой возлюбленной
↑  Фильм с Александрой Бортич и Иваном Охлобыстиным снимают в Пушкинских Горах
↑  Бикович и Бортич снимаются в комедии в Псковской области
↑  Сын Нагиева снимается в комедии «Холоп»: первое фото
↑  Из мажора в крепостные: фильм "Холоп" увидели первые зрители
↑
↑  Комедия "Холоп" выигрывает последний уик-энд года с кассой около 300 млн рублей, "Союз спасения" всё больше отстаёт
↑  Российский кинопрокат возглавила комедия "Холоп"
↑  "Холоп" — самый кассовый фильм десятилетия
↑  "Холоп" собрал в прокате больше миллиарда, Vesti.ru
↑  Как быстро фильм "Холоп" наберет в прокате два миллиарда рублей // Российская газета‏, 4.01.2020
↑  Комедия «Холоп» собрала в российском прокате 2 млрд рублей, kinopoisk.ru דיווח (ברוסית)
↑  https://ekinobilet.fond-kino.ru/films/detail/111036223/
טבילה לנצרות

טקס הטבילה המכונה "הטבילה" הוא אחד מיסודות הדת הנוצרית על כל זרמיה. בנוסף להיותו טקס בעל משמעות דתית ברורה ועמוקה, יש בו גם אלמנטים חברתיים מובהקים, כגון כניסה לחברות בקהילה וקבלת שם טבילה. הטבילה היא אחת משבעת הסקרמנטים המרכזיים בנצרות. אף על פי שישנם אופנים שונים לביצועה הפיזי של הטבילה, משמעותה ומטרתה היא תמיד זהה: בטקס הטבילה האדם הופך לנוצרי.
היסטוריה

מקור הטקס הוא בדברי ישו: "ואתם לכו אל כל הגויים וטבלתם אותם לשם האב והבן ורוח הקודש" (לוקס ג',16) ומן הפסוקים בתנ"ך: "וזרקתי עליכם מים טהורים וטהרתם" (יחזקאל טז,ט). על פי התפיסה הנוצרית, אדם נושא על עצמו את החטא הקדמון של הגירוש מגן העדן, וכל אדם נחשב ליורש החטא. על רקע זה, כל המין האנושי הוא חוטא. ישו נשלח כהתגשמות בבשר של האלוהים (Incarnation) וסבל את ייסוריו על הצלב כדי לכפר על חטאי המין האנושי כולו. במעשה זה שחרר את האדם מן החטא.
הראשון שהשתמש בטבילה כסמל לנקיון הגוף והנפש היה יוחנן המטביל שטען כי 'יום הדין קרב' וכי הדרך היחידה להנצל היא על ידי חזרה בתשובה מהחטאים. הטבילה היא הדרך לטהר את הגוף והנפש. ישו עצמו נטבל על ידי יוחנן "וַיָּבֹא יֵשׁוּעַ מִן הַגָּלִיל הַיַּרְדֵּנָה אֶל יוֹחָנָן לְהִטָּבֵל עַל יָדוֹ: וְיוֹחָנָן חָשַׂךְ אוֹתוֹ לֵאמֹר אָנֹכִי צָרִיךְ לְהִטָּבֵל עַל יָדֶךָ וְאַתָּה בָּא אֵלַי: וַיַּעַן יֵשׁוּעַ וַיֹּאמֶר אֵלָיו הַנִּיחָה לִּי כִּי כֵן נָאֲוָה לִשְׁנֵינוּ לְמַלֵּא כָּל הַצְּדָקָה וַיַּנַּח לוֹ: וַיְהִי כַּאֲשֶׁר נִטְבַּל יֵשׁוּעַ וַיְמַהֵר וַיַּעַל מִן הַמָּיִם וְהִנֵּה הַשָׁמַיִם נִפְתְּחו לוֹ וַיַּרְא אֶת רוּחַ אֱלֹהִים יוֹרֶדֶת כְּיוֹנָה וְנָחָה עָלָיו:" (הבשורה על-פי מתי ג, 15 - 13). ישו עצמו ציווה על מאמיניו להמשיך במצוות ההטבלה: "וְאַתֶּם לְכוּ אֶל כָּל הַגּוֹיִם וַעֲשׂוּ תַלְמִידִים וּטְבַלְתֶּם אֹתָם לְשֵׁם הָאָב וְהַבֵּן וְרוּחַ הַקֹּדֶשׁ: וְלִמַּדְתֶּם אֹתָם לִשְׁמֹר אֶת כָּל אֲשֶׁר צִוִּיתִי אֶתְכֶם [...]:" (הבשורה על פי מתַי כח, 21 - 19).
משמעות הטבילה

הנצרות רואה בטבילה מעשה בעל איכויות על-טבעיות, המנקה את הנטבל מן החטא הקדמון. הטבלת הגוף מסמלת את הטבעתה של הנפש בעלת החטא, או יותר נכון הגוף החוטא, ומסמלת את לידתה מחדש (משיכתה מן המים) של נפש טהורה ונקייה. הטבילה היא חזרה על מותו ותחייתו של ישו. הטבילה משחררת מהחטא והיא כלידה מחדש. הטבילה היא קבלת החסד שניתן על ידי ישו שנצלב ולקח עליו את חטאי האדם. הטבילה היא הדרך בה אדם יכול לקבל חסד מקדש (sanctifying grace) - ולהיות במצב של חסד (state of grace).
הטבילה מטילה סימן בלתי נמחה (CHARACTER INDELEBILIS) על הנשמה. טבילה, משחקת תפקיד משמעותי בישועה של האדם וקיים סכנה ממשית ללא טבולים "וַיֹּאמֶר אֲלֵיהֶם לְכוּ אֶל כָּל הָעוֹלָם וְקֵרְאוּ אֶת הַבְּשׂוֹרָה לְכָל הַבְּרִיאָה: הַמַּאֲמִין וְנִטְבָּל הוּא יִוָּשֵׁעַ וַאֲשֶׁר לֹא יַאֲמִין יֶאְשָׁם:" (הבשורה על פי מרקוס טז, 16)
האפשרות היחידה להצטרף לכנסייה ולהנות מהחסד האלוהי היא על ידי סקרמנט הטבילה: "הקו המפריד בין האפשרות לאי אפשרות להגאל הינו באגן הטבילה" אין אפשרות להיוולד נוצרי יש להפוך לכזה. וכל עוד אדם איננו נוצרי גאולת נשמתו נמצאת בסכנה ממשית. אומנם אלוהים לא מוגבל על ידי הסקרמנטים והוא יכול להציל נשמות גם ללא טבילה: בטבילה על ידי דם - קדוש מעונה שמת ללא טבילה, טבילה לפי רצון - אדם אשר רצה להיטבל אך מת טרם הספיק ועוד. ישועה אפשרית לאלו שמתו שלא באשמתם לא נטבלו מתוך בורות או מתוך סיבות אחרות תחת קרטריונים מסוימים.